作者：李曾伯
词牌/韵律：兰陵王

paragraphs: 甚天色。
苦问桃红李白。
伊祈氏，沙际才归，依约春回晓烟湿。
老寒犹煞忒。
景物。
中年惯识。
天应遣，雨洗风梳，柳睡花眠尚无力。
名园谩他适。
任黄四栽培，殷七奇特。
一年好处须寒食。
待花畔携酒，酒边索句，春馀太半未须急。
记旧隐幽寂。
我亦。
几时得。
归检点苔封，评品梅格。
教看林下休官一。
与莺花分界，渔樵争席。
抚松长啸，芳菲事，尽渠惜。